open-index/open-wikipedia-markdown huggingface dataset:
सलाहुद्दीन प्रान्त

**सलाहुद्दीन प्रान्त**(अरबी: ) कहते हैं इराक़ का एक प्रान्त है। तिकरीत इस प्रान्त की राजधानी है हालाँकि सामर्रा का अधिक बड़ा शहर भी इसी प्रान्त में है।

## नाम की उत्पत्ति
इसका नाम मध्यकाल में यूरोप से आये ईसाई धर्मयोद्धाओं को हारने वाले कुर्द-जाति के सलाहुद्दीन अय्यूबी पर रखा गया है, जो मुस्लिम इतिहास में एक गौरवशाली नेता माने जाते हैं। उनका जन्म तिकरीत के पास एक अल-औजा (Al-Awja) नामक बस्ती में हुआ था।

## लोग
सलाहुद्दीन प्रान्त के अधिकतर लोग सुन्नी हैं। २००३ में आरम्भ हुए इराक़ में अमेरिकी हस्तक्षेप के बाद उन्हें यह डर होने लगा कि इराक़ में शियाओं कि बहुसंख्या होने से उन्हें दबाया जाएगा इसलिए उन्होंने सलाहुद्दीन क्षेत्र को एक स्वशासित प्रदेश घोषित किये जाने कि माँग की। अक्टूबर २०११ में सलाहुद्दीन की प्रांतीय सरकार ने स्वयं को एक स्वशासित प्रदेश घोषित कर दिया। इसकी देखा-देखी दिसम्बर २०११ में दियाला प्रान्त ने भी स्वयं को स्वशासित घोषित कर दिया, हालाँकि वहाँ के स्थानीय शियाओं ने इसके विरुद्ध प्रदर्शन करे।

## इन्हें भी देखें
* सामर्रा
* इराक़ के प्रान्त

## सन्दर्भ


श्रेणी:सलाहुद्दीन प्रान्त
श्रेणी:इराक़ के प्रान्त
करबला प्रान्त

**करबला प्रान्त**, जिसे अरबी में **मुहाफ़ज़ात​ करबला** () कहते हैं, इराक़ का एक प्रान्त है। इस प्रान्त में करबला का धार्मिक शहर आता है जो शिया मुस्लिमों के लिया बहुत महत्व रखता है और जहाँ इमाम हुसैन की मस्जिद और उनका मक़बरा है।

## लोग
करबला में सुन्नी और शिया दोनों रहते हैं लेकिन यहाँ शियाओं की बहुसंख्या है।

## इन्हें भी देखें
* इराक़ के प्रान्त

## सन्दर्भ


श्रेणी:करबला प्रान्त
श्रेणी:इराक़ के प्रान्त
इराक़ के प्रान्त

इराक़ में १८ प्रांत हैं जिन्हें **मुहाफ़ज़ाह** (अरबी: , अंग्रेज़ी: governorate) कहा जाता है, यानि वह क्षेत्र जो किसी राज्यपाल (governor) या हाफ़िज़ की निगरानी में रखे गए हों। इन प्रान्तों का ब्यौरा नीचे के विभाग दिया गया है और इनमें से तीन (अरबील, दोहूक, सुलयमानियाह) इराक़ी कुर्दिस्तान का हिस्सा माने जाते हैं और यहाँ पर क्षेत्रीय कुर्दी सरकार का स्वशासन है।

## इराक़ी प्रान्त

## इन्हें भी देखें
* इराक़

## सन्दर्भ


श्रेणी:इराक़ के प्रान्त
बग़दाद प्रान्त

**बग़दाद प्रान्त**, जिसे अरबी में **मुहाफ़ज़ात​ बग़दाद** () कहते हैं इराक़ का एक प्रान्त है, जो इराक़ की राजधानी भी है। यह इराक़ के १८ प्रान्तों में क्षेत्रफल के हिसाब से सबसे छोटा है, लेकिन इसकी आबादी सभी अन्य प्रान्तों से अधिक है। यह इराक़ का सबसे विकसित प्रान्त है। दजला नदी (टिगरिस नदी) इस प्रान्त से गुज़रती है और उसपर कम-से-कम १२ पुल हैं।

## नाम का उच्चारण और अर्थ
'बग़दाद' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है। माना जाता है कि 'बग़दाद' का नाम फ़ारसी भाषा से आया है और यह 'भगवान की देन' का अर्थ रखता था। संस्कृत और फ़ारसी दोनों हिन्द-ईरानी भाषा-परिवार की बहने हैं इसलिए उनमें आपस में बहुत से सजातीय शब्द हैं। 'बग़' शब्द 'भगवान'/'भाग' इत्यादि से सम्बन्ध रखता है और 'दाद' शब्द 'देने'/'दाता' इत्यादि से।

## लोग
बग़दाद प्रान्त में शिया और सुन्नी की मिश्रित आबादी रहती है। कुछ स्रोतों के अनुसार प्रान्त में सुन्नियों का बहुसंख्या है।

## इन्हें भी देखें
* बग़दाद
* इराक़ के प्रान्त

## सन्दर्भ



श्रेणी:बग़दाद प्रान्त
श्रेणी:इराक़ के प्रान्त
इंदिरा गांधी शांति पुरस्कार

इंदिरा गाँधी शांति पुरस्कार भारत की पूर्व प्रधानमंत्री इंदिरा गांधी की याद में दिया जाता है। १९८४ में उनकी हत्या कर दी गई थी। उनकी स्मृति में स्थापित 'इंदिरा गांधी मेमोरिल ट्रस्ट' द्वारा वर्ष 1986 से 'इंदिरा गांधी शांति, निरस्त्रीकरण और विकास पुरस्कार' प्रति वर्ष विश्व के किसी ऐसे व्यक्ति को प्रदान किया जाता है जिसने समाज सेवा, निरस्त्रीकरण या विकास के कार्य में महत्वपूर्ण योगदान किया हो। इस पुरस्कार के अंतर्गत २५ लाख रुपए नकद, एक ट्रॉफी और प्रशस्तिपत्र प्रदान किया जाता है।

## पुरस्कृत व्यक्ति

2014 ISRO INDIAN SPACE RESEARCH ORGANIGATION
2015UNHCR UNITED NATIONS HIGH COMISSION FOR REFUGIES
2017 DR. MANMOHAN SINGH 
2018 CENTER FOR SCIENCE AND ENVIRONMENT
|  डेविड अटनबरो
|    2020
2021 प्रथम नामक संस्था

## सन्दर्भ

श्रेणी:भारतीय पुरस्कार
श्रेणी:शांति पुरस्कार
नजफ़ प्रान्त

**नजफ़ प्रान्त**, जिसे अरबी में **मुहाफ़ज़ात​ अन-नजफ़** () कहते हैं इराक़ का एक प्रान्त है। इसकी राजधानी नजफ़ शहर है जो शिया मुस्लिमों के लिए एक बड़े धार्मिक महत्व का शहर है। इसके अलावा इस प्रान्त में कूफ़ा का शहर भी आता है और यह भी एक शिया धार्मिक महत्व का शहर है।

## स्थापना
१९७६ से पहले यह दिवानियाह​ प्रान्त का हिस्सा हुआ करता था। उस प्रान्त को बांटकर नजफ़ प्रान्त, क़ादिसियाह​ प्रान्त और मुसन्ना प्रान्त बनाए गए।

## लोग
नजफ़ प्रान्त में शिया समुदाय की स्पष्ट बहुसंख्या है।

## इन्हें भी देखें
* इराक़ के प्रान्त

## सन्दर्भ


श्रेणी:नजफ़ प्रान्त
श्रेणी:इराक़ के प्रान्त
तनाह लोत

thumb|तनाह लोत में सूर्यास्त

thumb|पुरा बातु बलोंग, एक अन्य मंदिर
**तनाह लोत**, इंडोनेशिया के प्रान्त बाली के सागर तट पर स्थित एक शैलसमूह है। यह इंडोनेशिया के विश्व प्रसिद्ध मंदिर **पुरा तनाह लोत** घर है, साथ ही यह छायाकारी के शौकीनों और विदेशी पर्यटकों के बीच विशेष रूप से लोकप्रिय है।

## इतिहास

तनाह लोत का बाली भाषा में अर्थ समुद्री भूमि (समुद्र में भूमि) होता है। यह देनपसार से लगभग  की दूरी पर स्थित है और तबानन रीजेंसी का एक हिस्सा है। दक्षिण पश्चिम तट पर स्थित मंदिर एक बडी चट्टान पर बना है, जिसे हजारों वर्षों के दौरान समुद्री पानी के ज्वार से हुये क्षरण के फलस्वरूप यह आकृति प्राप्त हुई है। 

माना जाता है पुरा तनाह लोत का निर्माण १५वीं शताब्दी में एक पुजारी निरर्थ ने कराया था। दक्षिणी तट के किनारे किनारे चलते हुये वो इस स्थान पर पहुंचे और उन्हें इस स्थान की सुन्दरता ने मोह लिया। कुछ मछुआरों ने उन्हें देखा और उन्हें उपहार प्रदान किये। निरर्थ ने फिर रात इस शिला पर बिताई। बाद में उन्होनें मछुआरों से इस स्थान पर बाली के समुद्री देवता के मंदिर के निर्माण का आग्रह किया।

तनाह लोत मंदिर, शताब्दियों से बाली की पौराणिक संस्कृति का एक अभिन्न अंग है। यह मंदिर सागर तट पर बने उन सात मंदिरों में से एक है जिन्हें एक श्रृंखला के रूप में बनाया गया है। हर मंदिर से अगला मंदिर दिखता है। सैलानियों के बीच लोकप्रिय इन मंदिरों पर हिन्दु मिथकों का स्पष्ट प्रभाव देखा जा सकता है। 

माना जाता है कि बुरी आत्माओं और घुसपैठियों से इस मंदिर की सुरक्षा इसकी शिला के नीचे रहने वाले विषैले सर्प करते हैं। एक कथा के अनुसार निरर्थ के दुपट्टे से बना एक विशाल समुद्री सर्प इस मंदिर की आज भी सुरक्षा करता है।

## जीर्णोद्धार

१९८० में मंदिर की शिला भुरभुरी होकर झडने लगी थी और मंदिर और इसके आसपास के क्षेत्र को खतरनाक घोषित कर दिया गया था। तब जापान की सरकार ने इंडोनेशिया की सरकार को इस मंदिर के बचाने के लिए 800 अरब इंडोनेशियाई रुपियाह का ऋण दिया था) इसके फलस्वरूप तनाह लोत की चट्टान के लगभग एक तिहाई हिस्से को कृत्रिम चट्टान से ढककर एक नया रूप दिया गया है जिसका पर्यवेक्षण जापानियों द्वारा स्वयं किया गया है। 
## पर्यटन
तनाह लोत के आसपास का क्षेत्र अत्यधिक रूप से व्यवसायिक है और लोगों को इस क्षेत्र में प्रवेश के लिए भुगतान करना पड़ता हैं। मंदिर तक पहुँचने के लिए, आगंतुकों को बाली लोगों के एक बाजार से होकर गुजरना पडता है जो यादगार वस्तुयें बेचते हैं। चट्टान की चोटी पर, पर्यटकों के लिए रेस्तरां बनाये गये हैं।

## इन्हें भी देखें

* इंडोनेशियाई वास्तुकला
* हिंदू मंदिर वास्तुकला

## सन्दर्भ

* 

## बाहरी कड़ियाँ

* 

श्रेणी:बाली के समुद्री मंदिर
श्रेणी:इंडोनेशिया के हिन्दु मंदिर
दियाला प्रान्त

**दियाला प्रान्त**, जिसे अरबी में **मुहाफ़ज़ात​ दियाला** () कहते हैं इराक़ का एक प्रान्त है। यह राष्ट्रीय राजधानी बग़दाद से पूर्वोत्तर में शुरू होकर ईरान की सीमा तक विस्तृत है।

## भूगोल
दियाला प्रान्त का एक बड़ा हिस्सा दियाला नदी के जलसम्भर क्षेत्र में आता है, जो स्वयं दजला नदी की एक उपनदी है। दो नदियों का पानी मिलने से यहाँ कृषि ज़ोरों पर चलती है, जिसमें खजूर का उत्पादन सबसे महत्वपूर्ण है। यहाँ खजूर के वृक्ष बड़े झुंडों में उगाए जाते हैं। इसके अलावा यहाँ जैतून (ओलिव) और संतरों की भी पैदावार काफ़ी है। इस प्रान्त से हमरीन पर्वत शृंखला गुज़रती है जो ज़ाग्रोस पर्वतों की एक उपश्रेणी है।

## लोग
दियाला में बहुत से समुदाय रहते हैं। यहाँ के ८२% लोग अरब हैं, जिनमें सुन्नी और शियाओं में से किसी एक की स्पष्ट बहुसंख्या नहीं है। इसके अलावा यहाँ के १६% लोग कुर्द समुदाय के हैं और इराक़ी तुर्कमान लगभग २% की तादाद में हैं। प्रांतीय आबादी का लगभग ७५% दियाला प्रान्त के मुख्य शहरों में रहता है, जैसे कि बाक़ूबाह, मुक़दादियाह​ और ख़ानाक़ीन​। प्रान्त के कुर्द लोग अधिकतर ख़ानाक़ीन​ और किफ़्री ज़िलों में बसते हैं।

## २०११ में स्वशासन की घोषणा
सन् २०११ में जब सुन्नी-बहुसंख्यक सलाहुद्दीन प्रान्त ने जब केन्द्रीय सरकार में शिया-पसंद नीतियाँ होने के डर से स्वयं को एक स्वशासित प्रदेश घोषित किया तो दियाला प्रान्त के सुन्नियों को लगा कि उन्हें भी स्वशासित होना चाहिए। दिसम्बर २०११ में दियाला प्रान्त ने भी स्वयं को स्वशासित घोषित कर दिया। लेकिन दियाला एक मिश्रित-समुदाय प्रान्त है इसलिए इस घोषणा के विरुद्ध प्रान्त के अन्दर कई प्रदर्शन हुए।

## इन्हें भी देखें
* इराक़ के प्रान्त

## सन्दर्भ


श्रेणी:दियाला प्रान्त
श्रेणी:इराक़ के प्रान्त
साउंड एण्ड विजन इंडिया

**साउण्ड् एण्ड् विज़न् इण्डिया** एक भारतीय डबिंग स्टूडियो समूह है जिसका मुख्य स्टूडियो अंधेरी पश्चिम मुम्बई में स्थित है। यह नाट्य/टीवी फिल्मों, कार्टून, टीवी शृङ्खला, ऐनिमे और वृत्तचित्रों के लिए डब करते हैं।

१९९२ में लीला रॉय घोष और उनकी बेटी मोना घोष शेट्टी द्वारा स्थापित कंपनी ने दुनिया भर में हजारों बहुराष्ट्रीय टीवी चैनलों, फिल्म निर्माताओं, हॉलीवुड फिल्मों, टीवी शो एवं विदेशी मीडिया के लिए डब किया है। 

## डबिंग काम
### लाइव एक्शन फिल्मों

## सन्दर्भ

## बाहरी कड़ियाँ
* आधिकारिक वेबसाइट (अंग्रेज़ी)
वासित प्रान्त

**वासित प्रान्त**, जिसे अरबी में **मुहाफ़ज़ात​ वासित** () कहते हैं, इराक़ का एक प्रान्त है। इसकी राजधानी अल-कूत शहर है।

## नाम का अर्थ
अरबी भाषा में 'वासित' का मतलब 'बीच' या 'मध्य' होता है। वासित दजला नदी में बग़दाद और बसरा के महत्वपूर्ण क्षेत्रों के बीच पड़ता है। यह कूफ़ा, बसरा और ईरान के अहवाज़ शहर के भी बीच में पड़ता है।

## लोग
वासित प्रान्त दक्षिणी इराक़ में स्थित है, जहाँ शिया समुदाय का ज़ोर है। इस प्रान्त में भी शिया मुस्लिम अरब लोगों की भारी बहुसंख्या है।

## इन्हें भी देखें
* इराक़ के प्रान्त

## सन्दर्भ


श्रेणी:वासित प्रान्त
श्रेणी:इराक़ के प्रान्त
मुहम्मद अकबर

**मुहम्मद अकबर** (१६५३-१७०४ ई.) औरंगजेब का चौथा पुत्र था और 'अकबर द्वितीय' के नाम से इतिहास में जाना जाता है। उसने अपने पिता औरंगजेब के विरुद्ध विद्रोह कर सम्राट बनने की कोशिश की जिसमें उसे सफलता नहीं मिली। 

सन् १६७८ में पश्चिमोत्तर भारत के अंतर्गत जमरूद नामक स्थान पर जोधपुर के महाराजा यशवंत सिंह की मृत्यु हो गई। औरंगजेब ने तत्काल महाराजा के राज्य पर कब्जा किया और उनके बालक पुत्र अजीत सिंह को उसकी माँ के साथ शाही हरम में कैद कर लिया। स्वयं औरंगजेब अजमेर पहुँचा और जिजिया लागू कर दिया। इसी बीच दुर्गादास राठौर लड़-भिड़कर अजीत सिंह और महारानी को दिल्ली से निकाल लाया। उधर अपनी संशयालु प्रकृति के कारण औरंगजेब ने अकबर को चित्तौड़ की सूबेदारी से हटाकर मारवाड़ भेज दिया। इससे क्षुब्ध अकबर ने महाराणा जयसिंह और दुर्गादास से मिलकर स्वयं को मुगल सम्राट घोषित किया और मुगल साम्राज्य पर कब्जा करने के इरादे से अजमेर की तरफ बढ़ा। औरंगजेब तत्काल इस स्थिति में नहीं था कि वह अकबर की ७० हजार सेना से टक्कर ले सकता। अत उसने धोखाधड़ी भरा एक पत्र अकबर के नाम लिखा और योजनानुसार उसे राजपूतों के हाथों पड़ जाने दिया। पत्र पाकर राजपूत शंकित हो उठे और उन्होंने अकबर का साथ छोड़ दिया। विवश अकबर को युद्धविरत होना पड़ा। कुछ समय उपरांत पत्र का रहस्य खुल जाने पर दुर्गादास स्वयं अकबर से मिला और मई, १६८१ में सुरक्षित उसे दक्षिण भारत पहुँचा दिया, जहाँ वह एक वर्ष से अधिक शिवाजी के पुत्र संभाजीमहाराज (शंभुजी) के दरबार में रहा। पश्चात् अकबर फारस चला गया। वहाँ सन् १७०४ में उसकी मृत्यु हो गई।

## बाहरी कड़ियाँ
* Genealogy of Dilrus Bano
* Family sketch

श्रेणी:मुगल राजकुमार
मार्कस आंतोनियस

**मार्कस आंतोनियस** (अंग्रेज़ी: मार्क एंटोनी; लगभग ८३-३० ई.पू.) रोम का राजनेता और सेनाध्यक्ष था। वह रोम के प्रसिद्ध जनरल जूलियस सीज़र का बड़ा प्रिय और विश्वासपात्र था। वह स्वयं रणकुशल सेनापति और असाधारण योद्धा था। दो-दो बार सीज़र की अनुपस्थिति में वह इटली का उपशासक (डेपुटी गवर्नर) हुआ।

## परिचय
उसके पिता का नाम 'मार्कस आंतोनियस क्रेटिकस' तथा पितामह का नाम 'मार्कस आंतोनियस' था।
वह पहले त्रिब्युन, फिर सीज़र के साथ काँसुल रहा। जब षडयंत्रकारियों ने सिनेट में सीज़र को मार डाला और अब शक्ति उसके और सीज़र के मनोनीत अधिकारी ओक्तावियन के हाथ आ गई।
पर दोनों में खूब संघर्ष चला। परिणामत: आँतोनी को गॉल भगना पड़ा, पर वहाँ से वह लेपिदस के साथ एक बड़ी सेना लेकर रोम पर चढ़ आया। जो नया समझौता हुआ उससे गॉल आंतोनी को मिला, स्पेन लेपिदस का एवं अफ्रीका, सिसिली और सार्दीनिया ओक्तावियन को। फिलिप्पी की लड़ाई में उसने ब्रूतस और प्रजातंत्रवादियों का बल नष्ट कर दिया। अब आँतोनी ग्रीस और लघुएशिया की ओर बढ़ा, इसी यात्रा में वह मिस्र की आकर्षक ग्रीक रानी क्लियोपात्रा के प्रणय के वशीभूत हो गया। जब होश में आकर वह रोम लौटा, तब उसने देखा कि साम्राज्य का स्वामी ओक्तावियन हो गया है। वैमनस्य पर्याप्त बढ़ा, पर ओक्तावियन ने अपनी बहन का उससे विवाह कर मित्रता पर पैबंद लगाया। अब साम्राज्य का बँटवारा नए सिरे से हुआ-ओक्तावियन पश्चिम का स्वामी हुआ, आँतोनी पूर्व का। वह फिर क्लियोपात्रा के पास लौटा और विलास में खो गया। उधर ओक्तावियन ने उसपर चढ़ाई की और जब आक्यितम के युद्ध में हारकर आँतोनियस मिस्र भागा तब पहली बार शत्रु ने उसकी पीठ देखी। अंत में उसने इस धोखे में कि क्लियोपात्रा ने आत्महत्या कर ली है, स्वयं उससे पहले ही आत्महत्या कर ली। वह साहित्कारों के लिए बड़ा प्रिय नायक हो गया है।

## बाहरी कड़ियाँ

श्रेणी:प्राचीन रोमन सेनाध्यक्ष
श्रेणी:रोमन साम्राज्य
अरिहन्त

# अरिहंत - जैन धर्म में भगवान
# आई एन एस अरिहंत - भारतीय नाँवसेना की पनडुब्बी
मयसान प्रान्त

**मयसान प्रान्त**, जिसे अरबी में **मुहाफ़ज़ात​ मयसान** () कहते हैं, इराक़ का एक प्रान्त है। इस प्रान्त की राजधानी दजला नदी (टिगरिस) के किनारे बसा अमाराह शहर है और सन् १९७६ से पहले इस पूरे सूबे का नाम ही 'अमारा प्रान्त' था। इस प्रान्त की पूर्वी सीमाएँ ईरान से लगती हैं।

## नाम
लिखाईयों में मयसान प्रान्त का ज़िक्र पहली सदी ईसवी से मिलता है। प्राचीन यूनानी इतिहासकार स्त्राबो ने अपनी लिखैयों में इस क्षेत्र को 'मेसीनी' (Μεσήνη) का नाम दिया था। मध्य फ़ारसी में यह 'मेशान' के नाम से जाना जाता था और प्राचीन हान चीनी स्रोतों में इसे 'तिआओ त्चे' (T'iao Tche) बुलाया गया है।

## लोग
मयसान प्रान्त के लोग लगभग सभी शिया मुस्लिम हैं। यहाँ दलदली अरबों (मार्श अरब, Marsh Arab) के भी बहुत से परिवार बसते हैं (यह भी शिया धर्म के ही अनुयायी होते हैं)।

## इन्हें भी देखें
* इराक़ के प्रान्त

## सन्दर्भ


श्रेणी:मयसान प्रान्त
श्रेणी:इराक़ के प्रान्त
आशूरी भाषा

::*अगर आप प्राचीन असीरियाई भाषा पर जानकारी ढूंढ रहें हैं तो [[अक्कादी भाषा]] का लेख देखिये*

**आशूरी** (आशूरी: ܣܘܪܝܬ ܣܘܪܝܝܐ, सूरत-आशूरी) या **असीरियाई नव-आरामाई** (Assyrian Neo-Aramaic) पश्चिमोत्तरी ईरान, उत्तरी इराक़, पूर्वोत्तरी सीरिया और दक्षिणपूर्वी तुर्की में बसने वाले आशूरी (Assyrian) समुदाय के सदस्यों द्वारा बोली जाने वाली भाषा है। यह प्राचीन आरामाई भाषा की एक आधुनिक वंशज है। आशूरी लोग अब दुनिया भर में फैल चुके हैं इसलिए आशूरी भाषा बोलने वाले अब विश्वभर में मिलते हैं। इसे लिखने के लिए सीरियाई लिपि का एक रूप प्रयोग किया जाता है।

## इन्हें भी देखें
* आरामाई भाषा
 
## सन्दर्भ


श्रेणी:सामी भाषाएँ
श्रेणी:ईरान की भाषाएँ
श्रेणी:इराक़ की भाषाएँ
श्रेणी:तुर्की की भाषाएँ
श्रेणी:सीरिया की भाषाएँ
नीनवा प्रान्त

**नीनवा प्रान्त**, जिसे अरबी में **मुहाफ़ज़ात​ नीनवा** () कहते हैं, इराक़ का एक प्रान्त है। इस प्रान्त की राजधानी मोसुल शहर है। प्राचीन अश्शूर (असीरिया) संस्कृति का नीनवा शहर (Nineveh) इसी प्रान्त में स्थित है और मोसूल से दजला नदी (टिगरिस) के पार इसके खँडहर आज भी मिलते हैं। सन् १९७६ से पहले इस प्रान्त को 'मोसूल प्रान्त' कहा जाता था और आधुनिक दोहूक प्रान्त भी इसमें सम्मिलित था।

## लोग
नीनवा प्रान्त के लोग बहुजातीय और बहुधर्मी हैं। यहाँ अरब लोगों के अलावा आशूरी लोग (Assyrian), कुर्द लोग और यज़ीदी लोग भी काफ़ी संख्या में रहते हैं। इनके अतिरिक्त यहाँ इराक़ी तुर्कमेनों, आर्मेनियों, शबाकों और मंदाईयों के समुदाय भी बसे हुए हैं। धार्मिक नज़रिए से अरब और कुर्दी सुन्नी मुस्लिम हैं, तुर्कमेन शिया हैं तथा आर्मेनी और आशूरी ईसाई हैं। यज़ीदी, शबाकी और मंदाई अपने विशेष धर्मों के अनुयायी हैं। कुल मिलकर नीनवा में सुन्नी सबसा बड़ा धार्मिक समुदाय है।

## ज़िले
thumb|230px|नीनवा प्रान्त के ज़िलों का नक़्शा
नीनवा में कुल मिलकर नौ ज़िले हैं, लेकिन इनमें से दो पर मोसूल की प्रांतीय सरकार का कोई नियंत्रण नहीं है, बल्कि वे कुर्दिस्तान क्षेत्रीय सरकार के अधीन प्रशासित हैं:
* अक़रा (Aqrah, कुर्दी: ) - कुर्दिस्तान क्षेत्रीय सरकार द्वारा प्रशासित
* शेख़ान​ (Shekhan, अरबी: ) - कुर्दिस्तान क्षेत्रीय सरकार द्वारा प्रशासित
* अल-बाअज (Al-Ba'aj, अरबी: )
* अल-हमदानिया (Al-Hamdaniya, अरबी: )
* अल-हज़र (Al-Hadar, अरबी: ) - इसे अरबी लहजे में 'अल-हदर' भी कहते हैं
* मोसुल (Mosul, अरबी: )
* सिंजार (Sinjar, अरबी: )
* तेल-अफ़र​ (Tall Afar, अरबी: )
* तेल​-कैफ़​ (Tel Kaif, अरबी: )

## इन्हें भी देखें
* यज़ीदी लोग
* दोहूक प्रान्त
* इराक़ के प्रान्त

## सन्दर्भ


श्रेणी:नीनवा प्रान्त
श्रेणी:इराक़ के प्रान्त
बसरा प्रान्त

**बसरा प्रान्त**, जिसे अरबी में **मुहाफ़ज़ात​ अल-बसरा** () कहते हैं, इराक़ का एक प्रान्त है। इस प्रान्त की राजधानी बसरा शहर है। बसरा प्रान्त की पूर्वी सीमा ईरान से और दक्षिणी सीमा कुवैत से लगती है। इस प्रान्त की एक छोटा सा हिस्सा फ़ारस की खाड़ी को लगता है जहाँ बसरा शहर की बंदरगाह व अन्य बंदरगाहें हैं। यह इराक़ का समुद्र छूने वाला इकलौता क्षेत्र है।

## लोग
बसरा प्रान्त के लोग लगभग सभी शिया इस्लाम के अनुयायी अरब जाती के लोग हैं।

## आधुनिक इतिहास
यह पूरा क्षेत्र कभी उस्मानी साम्राज्य का हिस्सा था। प्रथम विश्वयुद्ध में उस्मानियों की हार हुई और ब्रिटेन को बसरा, बग़दाद और मोसुल की पुरानी उस्मानी विलायतें सौंप दी गई जो 'इराक़ अरबी' या 'इराक़ बाबेली' के ऐतिहासिक नाम से जाना जाता था। १९३२ में नवगठित इराक़ राजशाही (Kingdom of Iraq) घोषित हुआ और उसका इन क्षेत्रों पर अधिकार हो गया।

## इन्हें भी देखें
* इराक़ के प्रान्त

## सन्दर्भ


श्रेणी:बसरा प्रान्त
श्रेणी:इराक़ के प्रान्त
ऑयलर का प्रमेय

**ऑयलर का प्रमेय** (Euler's theorem) संख्या सिद्धान्त के अन्तर्गत एक प्रमेय है। इसे 'फर्मट-ऑयलर प्रमेय' भी कहते हैं। इसे सर्वप्रथम सन् १७३६ में ऑयलर ने प्रस्तुत एवं सिद्ध किया था। 

इस प्रमेय के अनुसार यदि *n* तथा *a* दो परस्पर अभाज्य (coprime) धन पूर्णांक हों तो,
:a^{\varphi (n)} \equiv 1 \pmod{n}
जहाँ φ(*n*) ऑयलर का टोशेंट फलन (Euler's totient function) है।

## उपयोग
इस प्रमेय का उपयोग large powers modulo n को छोटा या सरल बनाने में किया जा सकता है।
मान लीजिए कि 7222 के मान में इकाई के स्थान पर आने वाली अंक का पता लगाना है, अर्थात् 7222 (mod 10) का मान निकालना है। ध्यान दीजिए कि 7 और 10 परस्पर अभाज्य हैं तथा φ(10) = 4. इस प्रकार ऑयलर के प्रमेय से 74 ≡ 1 (mod 10) मिलता है और 7222 ≡ 74×55 + 2 ≡ (74)55×72 ≡ 155×72 ≡ 49 ≡ 9 (mod 10).

जब भी मॉड्युलो n के घात का सरलीकरण करना हो, (जहाँ **a** और ** n** परस्पर अभाज्य हैं), तो **a** के घात पर modulo φ(n) की गणना करनी पड़ेगी।

: यदि x ≡ y (mod φ(n)), तो ax ≡ ay (mod n).

ओयलर का प्रमेय आरएसए कूटन (RSA encryption) का भी आधार है।

## इन्हें भी देखें
* मॉड्युलर गणित (modular arithmetic)
*ऑयलर का सूत्र
*ऑयलर समीकरण

## बाहरी कड़ियाँ
* 
* Euler's Theorem at PlanetMath

श्रेणी:गणितीय प्रमेय
अनबार प्रान्त

thumb|230px|अनबार प्रान्त के ७ ज़िले
**अनबार प्रान्त**, जिसे अरबी में **मुहाफ़ज़ात​ अल-अनबार** () कहते हैं इराक़ का एक प्रान्त है। सन् १९७६ से पहले इस प्रान्त का नाम 'रमादी प्रान्त' था और १९६२ से पहले 'दुलैम प्रान्त' था।

## नाम का अर्थ व उत्पत्ति
'अनबार' नाम फ़ारसी से आया है और इसका अर्थ '(अनाज के) गोदाम या ढेर' है। अनबार शहर बैबिलोनियाई क्षेत्र की पश्चिमी सरहद पर हुआ करता था और यहाँ से बैबिलोन पर नियंत्रण रखने वाले ईरान के सासानी साम्राज्य ने व्यापारिक और सैनिक चौकियाँ बनवाई थी जहाँ खाद्य सामग्री राखी जाती थी। ध्यान देन की यही शब्द हिन्दी में 'अंबार'/'अम्बार' के रूप में मिलता है और इसका अर्थ 'ढेर' होता है।

## भूगोल
अनबार प्रान्त क्षेत्रफल के हिसाब से इराक़ का सबसे बड़ा प्रान्त है और भौगोलिक दृष्टि से यह अरब प्रायद्वीप में आता है। इराक़ के पश्चिमी भाग का बड़ा हिस्सा इसी प्रान्त में सम्मिलित है और इसकी सीमाएँ सीरिया, जोर्डन और साउदी अरब से लगती हैं। यहाँ की धरती शुष्क स्तेपी और रेगिस्तान का मिश्रण है। फ़ुरात नदी इस प्रान्त के उत्तर से दक्षिणपूर्व को निकलती है और प्रान्त के ७ में से ६ ज़िलों से गुज़रती है। गर्मियों में यहाँ का तापमान ४२ सेंटीग्रेड तक चढ़ जाता है और सर्दियों में ९ सेंटीग्रेड तक गिरता है। अधिकतर बारिश सर्दियों में होती है। यहाँ गेंहू, आलू, जौ, मक्का, सब्ज़ियाँ और जानवरों का चारा उगाया जाता है। इसके अलावा यहाँ खजूर के अनुमानित २५ लाख वृक्ष हैं जिनसे बहुत पैदावार होती है।

## लोग
अनबार प्रान्त के लोग लगभग सभी सुन्नी मुस्लिम अरब हैं। कुछ स्रोतों के अनुसार वे प्रांतीय आबादी के ९९% हैं। इनमें से अधिकतर दुलैम क़बीले (, Dulaim) के सदस्य हैं, जो अरबों के सबसे बड़े क़बीलों में से एक है और इराक़, सीरिया और जोर्डन में फैले हुए हैं।

इराक़ के भूतपूर्व तानाशाह सद्दाम हुसैन भी सुन्नी थे और दुलैमी उनके सख़्त समर्थक थे। सन् १९९०-१९९१ में जब इराक़ को संयुक्त राज्य अमेरिका ने कुवैत से खदेड़ दिया तो अमेरिका ने इराक़ के शियाओं और अन्य गुटों को सद्दाम के विरुद्ध विद्रोह करने के लिए उकसाया था। मार्च १९९१ में इराक़ के कई इलाक़ों में विद्रोह भड़के लेकिन अनबार प्रान्त में पूरी तरह सद्दाम हुसैन का साथ दिया, जिस से सद्दाम ने इसे 'श्वेत प्रान्त' (यानि 'शुद्ध' या 'साफ़' प्रान्त) का नाम दिया था।

## इन्हें भी देखें
* इराक़ के प्रान्त

## सन्दर्भ


श्रेणी:अनबार प्रान्त
श्रेणी:इराक़ के प्रान्त
णमोकार मंत्र

**णमोकार मन्त्र** जैन धर्म का सर्वाधिक महत्वपूर्ण मन्त्र है। इसे नवकार महामंत्र, नमस्कार मन्त्र या 'पंच परमेष्ठि नमस्कार' भी कहा जाता है। इस मन्त्र में अरिहन्तों, सिद्धों, आचार्यों, उपाध्यायों और साधुओं का नमस्कार किया गया है।

णमोकार महामंत्र' एक लोकोत्तर मंत्र है। इस मंत्र को जैन धर्म का परम पवित्र और अनादि मूल मंत्र माना जाता है। इसमें किसी व्यक्ति का नहीं, किंतु संपूर्ण रूप से विकसित और विकासमान विशुद्ध आत्मस्वरूप का ही दर्शन, स्मरण, चिंतन, ध्यान एवं अनुभव किया जाता है। इसलिए यह अनादि और अक्षयस्वरूपी मंत्र है। लौकिक मंत्र आदि सिर्फ लौकिक लाभ पहुँचाते हैं, किंतु लोकोत्तर मंत्र लौकिक और लोकोत्तर दोनों कार्य सिद्ध करते हैं। इसलिए णमोकार मंत्र सर्वकार्य सिद्धिकारक लोकोत्तर मंत्र माना जाता है।

## मंत्र

## इतिहास

162 ईसापूर्व में हाथीगुम्फा अभिलेख में णमोकार मंत्र एवं जैन राजा खारबेळा का उल्लेख है।

"पाले" महाराष्ट्र की सबसे प्राचीन जैन गुफा है, जिसका समय ईसा से 200 सदी पूर्व का माना जाता है | यहाँ पर ब्राह्मी लिपि में णमोकार मंत्र लिखा हुआ है | गुफा के अंदर एक छोटा सा कमरा भी बना हुआ है और गुफा के आखिरी छोर पर एक वेदी जैसा बना हुआ है | णमोकार मंत्र के नीचे एक
गढ्ढा बना हुआ है और कुछ सीढ़ियां भी बनी हुई हैं | गुफा "आचार्य इन्द्ररक्षित महाराज जी" के काल में निर्मित हुई थी | पाले, पुणे से करीब 70 किमी दूर, कामशेत के पास है

"णमो अरिहंताणं,

णमो सिद्धाणं,

णमो आयरियाणं,

णमो उवज्झायाणं,

णमो लोए सव्व साहूणं, :- षट्खण्डागम (आचार्य धरसेन, पहली सदी)"

## महिमा
इस महामंत्र को जैन धर्म में सबसे प्रभावशाली माना जाता है। ये पाँच परमेष्ठी हैं। इन पवित्र आत्माओं को शुद्ध भावपूर्वक किया गया यह पंच नमस्कार सब पापों का नाश करने वाला है। संसार में सबसे उत्तम मंगल है।

इस मंत्र के प्रथम पाँच पदों में ३५ अक्षर और शेष दो पदों में ३३ अक्षर हैं। इस तरह कुल ६८ अक्षरों का यह महामंत्र समस्त कार्यों को सिद्ध करने वाला व कल्याणकारी अनादि सिद्ध मंत्र है। इसकी आराधना करने वाला स्वर्ग और मुक्ति को प्राप्त कर लेता है।

णमोकार-स्मरण से अनेक लोगों के रोग, दरिद्रता, भय, विपत्तियाँ दूर होने की अनुभव सिद्ध घटनाएँ सुनी जाती हैं। मन चाहे काम आसानी से बन जाने के अनुभव भी सुने हैं।
## अन्य नाम
* मूलमंत्र : यह मंत्र सभी मंत्रों में मूल अर्थात जड़ है।
*महामंत्र: यह सभी मंत्रों में महान है।
*पंचनमस्कार मंत्र: इस में पांचों परमेष्ठियों को नमस्कार किया गया है।
*अनाधिनिधन मंत्र:यह अनादिकाल से है तथा अनंत काल तक रहेगा क्योंकि पंचपरमेष्ठी अनादिकाल से होते आते हैं तथा अनंत काल तक होते रहेंगे।
*मृत्युंजयी मंत्र: इस पर सच्चा श्रद्धान करने से व्यक्ति मृत्यु पर विजय प्राप्त कर सकता है। 
*इसे पंचपरमेष्ठी मंत्र, सर्वसिद्धिदायक मंत्र आदि नामों से भी जाना जाता है।
## इन्हें भी देखें
* प्रवेशद्वार:जैन धर्म

* जैन आचार्य

* जैन मुनि

## बाहरी कड़ियाँ
* '''मूलमंत्र'''
* जैन धर्म में नवकार मंत्र क्या होता है ?

* First Navkarmanta in English version

श्रेणी:जैन धर्म

श्रेणी:जैन दर्शन
दोहूक प्रान्त

**दोहूक प्रान्त** (अरबी: ) या **दिहोक प्रान्त** (कुर्दी: ) या **दुहोक प्रान्त** इराक़ का एक प्रान्त है। अरबील प्रान्त और सुलयमानियाह प्रान्त के साथ यह प्रान्त भी इराक़ के स्वशासित कुर्दिस्तान क्षेत्र में आता है जहाँ कुर्दी लोगों की अपनी कुर्दिस्तान क्षेत्रीय सरकार चलती है। सन् १९७६ से पहले दोहूक प्रान्त और नीनवा प्रान्त दोनों एक साथ भूतपूर्व 'मोसुल प्रान्त' का हिस्सा थे। दोहूक प्रान्त की तुर्की के साथ अंतर्राष्ट्रीय सीमा है और इराक़-तुर्की सरहद पर स्थित ज़ाख़ो शहर इसी प्रान्त में आता है।

## लोग
प्रांतीय स्तर पर और दोहूक प्रान्त के अधिकतर भागों में कुर्द लोग बहुसंख्यक हैं। प्रान्त के एमादियाह (Emadiyah) क्षेत्र में आशूरी लोग (असीरियाई, Assyrian) लोगों की बहुसंख्या है।

## ज़िलों पर विवाद
चार ज़िले सर्वसम्मति से दोहूक प्रान्त में आते हैं। दो अन्य ज़िले (सिंजार और शेख़ान​) राष्ट्रीय इराक़ी सरकार के अनुसार नीनवा प्रान्त का हिस्सा हैं लेकिन कुर्दी-बहुसंख्यक क्षेत्र होने की वजह से इस बात पर दोहूक प्रान्त के गठन से ही कुर्दी समुदाय में रोष रहा है और कुर्दिस्तान क्षेत्रीय सरकार उसे अब दोहूक प्रान्त का हिस्सा मानती है। ज़िले इस प्रकार हैं:
* एमादियाह (Amadiya, कुर्दी: ) - इस ज़िले में आशूरी (असीरियाई) लोग बहुसंख्यक हैं
* दोहूक​ (Dohuk, कुर्दी: )
* सेमेल​ (Semel, कुर्दी: )
* ज़ाख़ो​ (Zakho, कुर्दी: )
* सिंजार (Sinjar, अरबी: ) - इराक़ी राष्ट्रीय सरकार के अनुसार यह नीनवा प्रान्त का हिस्सा है लेकिन क्षेत्रीय कुर्दिस्तान सरकार इसे दोहूक प्रान्त का हिस्सा बताती है
* शेख़ान​ (Shekhan, अरबी: ) - इराक़ी राष्ट्रीय सरकार के अनुसार यह नीनवा प्रान्त का हिस्सा है लेकिन क्षेत्रीय कुर्दिस्तान सरकार इसे दोहूक प्रान्त का हिस्सा बताती है

## इन्हें भी देखें
* नीनवा प्रान्त
* इराक़ के प्रान्त

## सन्दर्भ


श्रेणी:दोहूक प्रान्त
श्रेणी:इराक़ के प्रान्त
अरबील प्रान्त

thumb|230px|अरबील प्रान्त के ज़िले और उपज़िले
**अरबील प्रान्त** (अरबी: ), जिसे **अरबेल प्रान्त** (आशूरी: ܐܪܒܝܠ) और **हावलेर प्रान्त** (कुर्दी: ) भी कहा जाता है, इराक़ का एक प्रान्त है। दोहूक प्रान्त और सुलयमानियाह प्रान्त के साथ यह प्रान्त भी इराक़ के स्वशासित कुर्दिस्तान क्षेत्र में आता है जहाँ कुर्दी लोगों की अपनी कुर्दिस्तान क्षेत्रीय सरकार चलती है। अरबील प्रान्त की उत्तर में तुर्की के साथ और पूर्वोत्तर में ईरान के साथ अंतर्राष्ट्रीय सीमा है।

## लोग
प्रांतीय स्तर पर अरबील प्रान्त में कुर्द लोग बहुसंख्यक हैं। इनके अलावा प्रान्त में आशूरी (असीरियाई, Assyrian), अरब और दक्षिणी अज़ेरी भाषा बोलने वाले इराक़ी तुर्कमेन लोगों के भी समुदाय हैं।

## ज़िलों पर विवाद
इस प्रान्त में एक ज़िला, मख़मूर​, शामिल है जो पहले नीनवा प्रान्त का हिस्सा हुआ करता था हालांकि उसमें कुर्दियों की बहुसंख्या है। इस बात को लेकर कुर्दी समुदाय में बहुत रोष था।
* अरबील (Amadiya, अरबी: )
* कोई सन्जक़​ (Koi Sanjaq, अरबी: )
* शक़लावा (Shaqlawa, कुर्दी: )
* सोरान (Soran, कुर्दी: )
* मेरगासूर​ (Mergasur, कुर्दी: )
* चोमान (Choman, कुर्दी: )
* मख़मूर​ (Makhmour, कुर्दी: )

## इन्हें भी देखें
* इराक़ के प्रान्त

## सन्दर्भ


श्रेणी:अरबील प्रान्त
श्रेणी:इराक़ के प्रान्त
राहुकाल

**राहुकाल** जिसे **[[राहुकाल]]म** भी कहा जाता है दिन में एक मुहूर्त (48 मिनट) की अवधि होती है जो अशुभ मानी जाती है। यह स्थान और तिथि के साथ अलग अलग होता है, अर्थात अलग अलग स्थान के लिए राहुकाल बदलता रहता है। यह अंतर समयक्षेत्र में अंतर के कारण होता है। मान्यता अनुसार किसी भी पवित्र, शुभ या अच्छे कार्य को इस समय आरंभ नहीं करना चाहिए। राहुकाल प्रायः प्रारंभ होने से दो घंटे तक रहता है। पौराणिक कथाओं और वैदिक शास्त्रों के अनुसार इस समय अवधि में शुभ कार्य आरंभ करने से बचना चाहिए। भारत में दक्षिण भारत राहु काल को किसी भी कार्य करने से पहले देखना महत्वपूर्ण माना जाता है। राहु काल में होम हवन, पूजा को निषिद्ध माना गया है। साथ में किसी भी प्रकार के नए कार्य करना, स्टॉक, शेयर ट्रेडिंग, सोने का क्रय अथवा विक्रय इन जैसे कार्यों से बचना चाहिए। मात्र इससे पहले चलते पुरवा पार चलते आ रहे कार्य आप राहु काल में जारी रख सकते है। 

## समय आकलन
राहुकाल सप्ताह के सातों दिन में निश्चित समय पर लगभग ९० मिनट तक रहता है। इसे अशुभ समय के रूप मे देखा जाता है और इसी कारण राहु काल की अवधि में शुभ कर्मो को यथा संभव टालने की सलाह दी जाती है। राहु काल अलग-अलग स्थानों के लिये अलग-अलग होता है। इसका कारण यह है की सूर्य के उदय होने का समय विभिन्न स्थानों के अनुसार अलग होता है। इस सूर्य के उदय के समय व अस्त के समय के काल को निश्चित आठ भागों में बांटने से ज्ञात किया जाता है। सप्ताह के प्रथम दिवस अर्थात सोमवार के प्रथम भाग में कोई राहु काल नहीं होता है। यह सोमवार को दूसरे भाग में, शनिवार को तीसरे भाग, शुक्रवार को चौथे भाग, बुधवार को पांचवे भाग, गुरुवार को छठे भाग, मंगलवार को सातवे तथा रविवार को आठवे भाग में होता है। यह प्रत्येक सप्ताह के लिये निश्चित रहता है।

इस गणना में सूर्योदय के समय को प्रात: ०६:०० (भा.स्टै.टा) बजे का मानकर एवं अस्त का समय भी सांयकाल ०६:०० बजे का माना जाता है। इस प्रकार मिले १२ घंटों को बराबर आठ भागों में बांटा जाता है। इन बारह भागों में प्रत्येक भाग डेढ घण्टे का होता है। यहां इस बात का ध्यान रखा जाता है कि वास्तव में सूर्य के उदय के समय में प्रतिदिन कुछ परिवर्तन होता रहता है और इसी कारण से ये समय कुछ खिसक भी सकता है। अतः इस बारे में एकदम सही गणना करने हेतु सूर्योदय व अस्त के समय को पंचांग से देख आठ भागों में बांट कर समय निकाल लेते हैं जिससे समय निर्धारण में ग़लती होने की संभावना भी नहीं रहती है।

* रविवार -सायं -४.३० से ६.०० तक।
* सोमवार -प्रातः -७.३० से९.०० तक।
* मंगलवार -दिन -३.०० से ४.३०तक।
* बुधवार -दिवा -१२.०० से १.३०तक।
* गुरूवार -दिन -१.30 से 3.००तक।
* शुक्रवार -प्रातः -१०.३० से१२.००तक।
* शनिवार -प्रातः -९.०० से १०.३०तक।

## सन्दर्भ

## बाहरी कड़ियाँ
* राहुकाल। आचार्य इंदुप्रकाश द्वारा प्रमुख नगरों में राहुकाल के समय की जानकारी।
* राहु-कालम : शुभ कार्यो में विशेष रूप से त्याज्य। न्यूज़ 24x7। रविंद्र पंचोली। अभिगमन तिथि: ०१ अक्टूबर २०१२

श्रेणी:राहु
श्रेणी:भारतीय ज्योतिष
श्रेणी:ज्योतिष
गर्ग संहिता

*"गर्गसंहिता" नाम से एक [[युग पुराण|दूसरा ग्रन्थ]] भी है जो [[ज्योतिष]] ग्रन्थ है।

----

*'गर्ग संहिता** [[गर्ग]] मुनि की रचना है। इस संहिता में मधुर [[श्रीकृष्ण|श्रीकृष्णलीला]] और उनकी नित्य संगिनी देवी [[राधा]]जी की माधुर्य-भाव वाली लीलाओं का विस्तृत वर्णन है। [[श्रीमद्भगवद्गीता]] में जो कुछ सूत्ररूप से कहा गया है, गर्ग-संहिता में उसी का बखान किया गया है। अतः यह भागवतोक्त श्रीकृष्णलीला का महाभाष्य है।


भगवान श्रीकृष्ण की पूर्णाता के संबंध में गर्ग ऋषि ने कहा है:

: ''यस्मिन सर्वाणि तेजांसि विलीयन्ते स्वतेजसि।<br />
: ''त वेदान्त परे साक्षात् परिपूर्णं स्वयम्।।

जबकि श्रीमद्भागवत में इस संबंध में महर्षि व्यास ने मात्र **कृष्णस्तु भगवान स्वयम्''' — इतना ही कहा है।

श्रीकृष्ण की मधुरली की रचना हुई दिव्य रस के द्वारा उस रस का रास में प्रकाश हुआ है। श्रीमद्भागवत् में उस रास के केवल एक बार का वर्णन पाँच अध्यायों में किया गया है; जबकि इस गर्ग-संहिता में वृन्दावन में, अश्व खण्ड के प्रभाव सम्मिलन के समय और उसी अश्वमेध खण्डके दिग्विजय के अनन्तर लौटते समय तीन बार कई अध्यायों में बड़ा सुन्दर वर्णन है। इसके माधुर्य ख्ण्ड में विभिन्न गोपियों के पूर्वजन्मों का बड़ा ही सुन्दर वर्णन है और भी बहुत-सी नयी कथाएँ हैं। यह संहिता भक्तों के लिये परम समादर की वस्तु है; क्योंकि इसमें श्रीमद्भागवत के गूढ़ तत्त्वों का स्प्ष्ट रूप में उल्लेख है।

## खण्ड
गर्ग संहिता के निम्नलिखित खण्ड (अध्याय) हैं-

* गोलोक खण्ड
* वृन्दावन खण्ड
* गिरिराज खण्ड

* माधुर्य खण्ड
* मथुरा खण्ड
* द्वारका खण्ड
* विश्वजीत खण्ड
* बलभद्र खण्ड
* विज्ञान खण्ड
* अश्वमेध खण्ड

## सन्दर्भ

## बाहरी कड़ियाँ

[श्रेणी:हिन्दू ग्रंथ

[श्रेणी:पुराण
ज़ी क़ार प्रान्त

**ज़ी क़ार प्रान्त** (अरबी: ), जिसे **धी क़ार प्रान्त** और **थ़ी क़ार​** प्रान्त भी कहते हैं, इराक़ का एक प्रान्त है।

## नाम का उच्चारण
ज़ी क़ार के नाम में 'ज़' अरबी लिपि के '' अक्षर का भारतीय उपमहाद्वीप और ईरान में उच्चारण है। कुछ अरबी-भाषी क्षेत्रों में इसका उच्चारण 'ध' या 'थ़' जैसा होता है। ध्यान दें कि इस 'थ़' अक्षर का उच्चारण बिंदु-रहित 'थ' अक्षर से ज़रा अलग है और अंग्रेज़ी के 'थ़िन' (thin, यानि पतला) और 'थ़र्ड' (third, यानि तीसरा) से मिलता-जुलता है। साथ ही यह भी ध्यान दें कि बिंदु-वाले 'क़' का उच्चारण बिना-बिंदु वाले 'क' से मिलता-जुलता लेकिन थोड़ा सा भिन्न है। 'क़' का उच्चारण 'क़ीमत' और 'क़रीब' जैसे शब्दों में मिलता है।

## प्राचीन इतिहास
ज़ी क़ार प्रान्त अतिप्राचीन सुमेर सभ्यता की मुख्यभूमि है। उस संस्कृति के बहुत से शहरों के खँडहर इसी प्रान्त में स्थित हैं, जिनमें ऊर (Ur), लागाश (Lagash), एरीदु (Eridu), लारसा (Larsa), गिरसु (Girsu), उम्मा (Umma) और बाद-तिबीरा (Bad-tibira) शामिल हैं।

## लोग
इस प्रान्त के लगभग सभी लोग शिया इस्लाम के अनुयायी अरब जाति के लोग हैं।

## ज़िले
प्रान्त के ज़िले इस प्रकार हैं:
* अल-चिबाइश (Al-Chibayish, अरबी: )
* अल-रिफ़ाई (Al-Rifa'i, अरबी: )
* अल-शत्राह (Al-Shatra, अरबी: )
* अल-नासिरीयाह​ (Nassriya, अरबी: )
* सूक़ अल-शोयोख़​ (Suq Al-Shoyokh, अरबी: )

## इन्हें भी देखें
* इराक़ के प्रान्त

## सन्दर्भ


श्रेणी:ज़ी क़ार प्रान्त
श्रेणी:इराक़ के प्रान्त
मुसन्ना प्रान्त

thumb|230px|मुसन्ना प्रान्त के ज़िले
**मुसन्ना प्रान्त** (अरबी: ), जिसे **मुथ़न्ना प्रान्त** भी कहते हैं, इराक़ का एक प्रान्त है। यह प्रान्त देश के दक्षिण में स्थित है और इसकी सीमाएँ साउदी अरब को लगती हैं।

## नाम का उच्चारण
'मुसन्ना' के नाम में आने वाला 'स' अरबी लिपि के '' अक्षर का भारतीय उपमहाद्वीप और ईरान में उच्चारण है। कुछ अरबी-भाषी क्षेत्रों में इसका उच्चारण 'थ़' जैसा होता है। ध्यान दें कि इस 'थ़' अक्षर का उच्चारण बिंदु-रहित 'थ' अक्षर से ज़रा अलग है और अंग्रेज़ी के 'थ़िन' (thin, यानि पतला) और 'थ़र्ड' (third, यानि तीसरा) से मिलता-जुलता है। इसके अन्य उदाहरण भी मिलते हैं, मसलन हिन्दी और फ़ारसी का साबुत/साबत (अर्थ: पूरा, जो तोड़ा न गया हो) अरबी लिपि में  लिखा जाता है जिसे बहुत से अरब लोग 'थ़ाबत' उच्चारण करते हैं।

## प्राचीन इतिहास
इस प्रान्त का समावाह​ शहर प्राचीन सुमेर-बैबिलोनियाई सभ्यता के उरुक (Uruk) शहर के बहुत पास है। कुछ इतिहासकार मानते हैं कि इसी 'उरुक' नाम से आधुनिक 'इराक़' राष्ट्र का नाम निकला है। बैबिलोन (बाबिल) के पतन के बाद यह शहर दक्षिणी बाबिल का सबसे बड़ा नगर बन गया और ७वीं सदी ईसवी तक सलामत रहा, हालांकि प्राचीन बाबिल की राजधानी नष्ट हो चुकी थी।

## प्रान्त की स्थापना
१९७६ से पहले यह दिवानियाह​ प्रान्त का हिस्सा हुआ करता था। उस प्रान्त को बांटकर नजफ़ प्रान्त, क़ादिसियाह​ प्रान्त और मुसन्ना प्रान्त बनाए गए।

## लोग
इस प्रान्त के लगभग सभी लोग शिया इस्लाम के अनुयायी अरब जाति के लोग हैं।

## ज़िले
प्रान्त के ज़िले इस प्रकार हैं:
* अल-ख़िज़िर​ या अल-ख़िधिर​ (Al-Khidhir, अरबी: )
* अल-रुमैसा या अल-रुमैथ़ा (Al-Rumaitha, अरबी: )
* अल-सलमान (Al-Salman, अरबी: ) - प्रान्त का बड़ा हिस्सा इस एक ज़िले में आता है
* अल-समावाह​ (Al-Samawa, अरबी: )

## इन्हें भी देखें
* इराक़ के प्रान्त

## सन्दर्भ


श्रेणी:मुसन्ना प्रान्त
श्रेणी:इराक़ के प्रान्त
सुलयमानियाह प्रान्त

thumb|230px|सुलयमानियाह प्रान्त के ज़िले और उपज़िले (पुराना नक़्शा - ज़िलों का पुनर्संगठन हुआ है)

**सुलयमानियाह प्रान्त**, जिसे **अस-सुलयमानियाह** (अरबी: ) और **सुलेमानी** (कुर्दी: ) भी कहा जाता है, इराक़ का एक प्रान्त है। दोहूक प्रान्त और अरबील प्रान्त के साथ यह प्रान्त भी इराक़ के स्वशासित कुर्दिस्तान क्षेत्र में आता है जहाँ कुर्दी लोगों की अपनी कुर्दिस्तान क्षेत्रीय सरकार चलती है। सुलयमानियाह प्रान्त की पूर्व में ईरान के साथ अंतर्राष्ट्रीय सीमा है।

## लोग
प्रांतीय स्तर पर सुलयमानियाह प्रान्त में कुर्द लोग बहुसंख्यक हैं।

## ज़िले
प्रान्त के ज़िले इस प्रकार हैं:
* मध्य या नावंदी (Central, कुर्दी: )
* दोकान या दूकान (Dokan, कुर्दी: )
* क़ारादाग़​ (Qaradagh, कुर्दी: )
* दरबंदोकेह या दरबंदख़ान​ (Darbandokeh, कुर्दी: )
* हलाबजा (Halabja, कुर्दी: )
* पेंजवीन​ (Penjwin, कुर्दी: )
* पिश्दर​ (Pishdar, कुर्दी: )
* रानिया (Ranya, कुर्दी: )
* शारबाझ़ेर​ (Sharbazher, कुर्दी: )
* शाराज़ूर (Sharazur, कुर्दी: )
* मावत (Mawat, कुर्दी: )
* सैद सादिक़​ (Saidsadiq, कुर्दी: )

कुर्दिस्तान क्षेत्रीय सरकार एक अन्य ज़िले, ख़ानेक़िन​ (Khanaqin, कुर्दी: , अरबी: ) को सुलयमानियाह प्रान्त का हिस्सा मानती है। इस प्रान्त में कुर्दी लोग बहुसंख्यक हैं, लेकिन इराक़ की राष्ट्रीय सरकार इसे दियाला प्रान्त का भाग मानती है।

## इन्हें भी देखें
* इराक़ के प्रान्त

## सन्दर्भ


श्रेणी:सुलयमानियाह प्रान्त
श्रेणी:इराक़ के प्रान्त
आपराधिक कृत्य

जब किसी व्यक्ति द्वारा दोषपूर्ण मन (mens rea) से **आपराधिक कृत्य** (Actus reus) करना सिद्ध हो जाय तो भारत, पाकिस्तान, युनाइटेड किंगडम, कनाडा आदि के दण्डविधान के अनुसार उस पर दण्डदायित्व (criminal liability) आ जाता है। अर्थात् उपर्युक्त दो शर्तों के लागू होने पर उस व्यक्ति को अपराधी मानकर दण्डित किया जा सकता है।

## इन्हें भी देखें
* आपराधिक मनःस्थिति (mens rea)

## बाहरी कड़ियाँ
* Stanford Encyclopedia of Philosophy entry on Theories of Criminal Law

श्रेणी:दण्ड विधि
श्रेणी:अपराध के अवयव
काशीनाथ नारायण दीक्षित

**काशीनाथ नारायण दीक्षित** (२१ अक्टूबर १८८९ - १३ अगस्त १९४६) भारतीय पुरातत्व के विद्वान थे। आपने मोहन जोदड़ो तथा पहाड़पुर के पुराताविक उत्खनन कार्य का निर्देशन किया। वे पुरातत्व के तीनों अंगों - लिपि, अभिलेख तथा मुद्राशास्त्र के विशेषज्ञ थे। आपने भारतीय संग्रहालयों का अखिल भारतीय संघ स्थापित कराया।

## जीवन परिचय
काशीनाथ नारायण दीक्षित का जन्म २१ अक्टूबर को महाराष्ट्र के पंढरपुर में हुआ। यहीं पर प्रारंभिक अध्ययन करने के बाद आपने सांगली में अपनी माध्यमिक शिक्षा पूरी की। एम. ए. (संस्कृत) में विशेष योग्यता प्राप्त करने के कारण मुम्बई विश्वविद्यालय के सभी पुरस्कार और वृत्तियाँ आपने प्राप्त कीं। १९१२ में पुरातत्व विभाग में शिक्षार्थी के रूप में आपका ही नाम स्वीकृत हुआ। बंबई और लखनऊ संग्रहालय के क्यूरेटर के रूप में आपने जो कीर्ति प्राप्त ही वह सच्चे अर्थ में आपकी अग्र सफलताओं की पहली सीढ़ी थी। १९२० में 'आर्केयालॉजिकल सर्वे ऑव इंडिया' के आप सुपरिटेंडेंट नियुक्त हुए। इसी रूप में आपने मोहेंजोदड़ो और पहाड़पुर के उत्खनन कार्य का निर्देशन किया था। सिंधुघाटी की सभ्यता की ओर दुनियाँ के पुरातत्ववेत्ताओं का ध्यान आकर्षित हो रहा था और इस दृष्टि से आपका कार्य अत्यंत महत्वपूर्ण था। १९३० में डिप्टी डायेरक्टर जनरल ऑव आर्केयालॉजी के रूप में आपकी नियुक्ति हुई। कुछ ही वर्षों में आप अपनी योग्यता से डायरेक्टर जनरल ऑव आर्केयालॉजी बने (१९३७)।

आर्केयालॉजिकल सर्वे ऑव इंडिया की रिपोर्ट, पहाड़पुर के उत्खनन से संबंधित आपका शोधकार्य तथा 'महोबा की छ: शिल्पकृतियों' के अतिरिक्त आपने 'एपिग्राफिया इंडिका' में कितने ही शिलालेखों का संपादन किया था। १९३२ में आप गवर्नमेंट एपिग्राफिस्ट भी रहे। पुरात्व की सभी शाखाओं, लिपि, अभिलेख तथा मुद्राशास्त्र के आप प्रकांड पंडित थे। पश्चिम के देशों में ऐतिहासिक संग्रहालयों तथा उत्खनन कार्यों की जानकारी प्राप्त करने के लिए आपने इंग्लैंड, यूरोप, मेसोपोटामिया आदि देशों की यात्रा की। बहुत वर्षोंतक आप न्युमिस्मैटिक सोसायटी ऑव इंडिया के अध्यक्ष रहे। मुद्राशास्त्र से संबंधित अनेक समस्याओं पर आपके निबंध हैं। आपने संग्रहालयों का एक अखिल भारतीय संघ कायम किया जिसके आप अध्यक्ष रहे। गुजरात में प्राग-ऐतिहासिक युग संबंधी उत्खनन कार्य आपने ही प्रारंभ किया और उसे सतत मार्गदर्शन दिया।

इतिहास संबंधी सेवाओं के कारण आप १९४३ में अलीगढ़ की हिस्ट्री कांग्रेस के अध्यक्ष बनाए गए। मद्रास विश्वविद्यालय में १९३५ के मेयर लेक्चर्स आपकी विद्वत्ता के चिरस्मारक रहेंगे। आपको मराठी, हिंदी, उर्दू, बंगला, अनेक भाषाएँ आती थीं। इसीलिए हर प्रांत के संग्रहालयों तथा पुरातत्व के संबंध में आपकी जानकारी विशेष थी। स्पष्टवक्ता होने पर भी आप दूसरों के मत का आदर करते थे। नई पीढ़ी के विद्वानों की आपने सर्वदा मदद की। आपका अत्यंत प्रिय सुभाषित था 'अजरामरवत् प्राज्ञो विद्यामर्थं च चिंतयेत्' (*विद्या व धन प्राप्त करते समय बुद्धिमान मनुष्य को ऐसे आचरण करना चाहिये मानो मुझे कभी भी बुढ़ापा व मृत्यु नहीं आयेगी*)।

## बाहरी कड़ियाँ
*K.N. Dikshit Archive

श्रेणी:भारतीय पुराततववेता
उष्णकटिबंधीय सदाबहार वन

**उष्णकटिबंधीय सदाबहार वन** ऐसे वन क्षेत्र हैं जो भूमध्य रेखा से दक्षिण या उत्तर में लगभग 5° अक्षांश के भीतर पाए जाते हैं। ये एशिया, ऑस्ट्रेलिया, अफ्रीका, दक्षिण अमेरिका, मध्य अमेरिका, और प्रशांत द्वीपों पर पाए जाते हैं। विश्व वन्यजीव निधि के बायोम वर्गीकरण के भीतर उष्णकटिबंधीय सदाबहार वन को उष्णकटिबंधीय वर्षावन वन (या उष्णकटिबंधीय नम चौड़े पत्ते के वन) का एक प्रकार माना जाता है और उन्हें विषुवतीय सदाबहार तराई वन भी कहा जाता है। 

इस जलवायु क्षेत्र में न्यूनतम सामान्य वार्षिक वर्षा 175 cm (69 इंच) और 200 cm (79 इंच) के बीच होती है। औसत मासिक तापमान वर्ष के सभी महीनों के दौरान 18 °से. (64 °फ़ै.) से ऊपर होता है। धरती पर रहने वाले सभी पशुओं और पौधों की प्रजातियों की आधी संख्या इन सदाबहार वन में रहती है। सदाबहार वन कई क्षेत्रों में भूमि स्तर पर सूरज की रौशनी न पहुंच पाने के कारण बड़े वृक्षों के नीचे छोटे पौधे और झाड़ियां बहुत कम उग पाती हैं। इस कारण वन से होते हुए लोगों और अन्य जानवरों का चलना संभव हो जाता है। यदि पत्तों के विस्तार को किसी कारण से नष्ट या पतला कर दिया जाता है तो नीचे की ज़मीन शीघ्र ही घनी उलझी लताओं, झाड़ियों और जंगल कहे जाने वाले छोटे पेड़ों से भर जाती है। उष्णकटिबंधीय सदाबहार वन वर्तमान में मानव गतिविधि के कारण बिखर रहे हैं। भूवैज्ञानिक प्रक्रियाओं, जैसे कि ज्वालामुखी और जलवायु परिवर्तन के कारण होने वाला वास विखंडन अतीत में हुआ है और इन्हें प्रजातीकरण के चालक के रूप में पहचाना गया है। हालांकि, मानव प्रेरित तीव्र अधिवास विनाश को प्रजातियों के विलुप्त होने के प्रमुख कारणों में से एक माना जाता है। उष्णकटिबंधीय सदाबहार वन  में अधिकतम जैव विविधता पाई जाती है|  पश्चिमी घाट उत्तर पूर्वी घाट अंडमान निकोबार दीप समूह  मैं इन वनों की अधिकता पाई जाती है इन वनों में महोगनी रोज वुड आयरन वुड रबड़  इत्यादि के वृक्ष पाए जाते हैं। अधिक वर्षा होने के कारण यह भूम कृषि योग्य नहीं होती।

## सन्दर्भ

श्रेणी:वन
श्रेणी:पारितंत्र
श्रेणी:जैव भूगोल
श्रेणी:जैव विविधता
देवगुप्त

**देवगुप्त**प्राचीन भारत में तीसरी सदी से पाँचवी सदी तक मगध के शासन थे। इस वंश के परवर्ती गुप्त नरेशों ने भी उत्तरी भारत में शासन किया। यद्यपि 'देवगुप्त' तथा इन अन्य राजाओं के नामों के अंत में 'गुप्त' शब्द जुड़ा है तथापि यह सिद्ध करना कठिन है कि अनुवर्ती गुप्त नरेश विख्यात गुप्त सम्राटों के वंशज थे। 

देवगुप्त का नाम 'हर्षचरित' तथा अभिलेखों में आता है जिस आधार पर इसे परवर्ती गुप्त राजा मानते हैं। बिहार के गया नगर के समीप अफसद से प्राप्त एक लेख में परवर्ती नरेशों की वंशावली उल्लिखित है। इस वंश के छठे राजा महासेन गुप्त का ज्येष्ठ पुत्र देवगुप्त ही था। हर्षचरित में कहा गया है कि महासेन गुप्त ने पूर्वी मालवा पर गुप्तकुल की प्रतिष्ठापना की, उसी के बाद देवगुप्त वहाँ का शासक हो गया। छठी शती के चार प्रमुख राजकुलों में पुष्पभूति तथा परवर्ती गुप्त वंशों में मैत्री थी तथा देवगुप्त और गौड़ नरेश कन्नौज के मौखरिवंश से ईर्षा रखते थे। देव गुप्त ने शशांक से मिलकर मौखरि राजा ग्रहवर्मा का बध कर डाला। हर्षचरित में ग्रहवर्मा का घातक मालवराज कहा गया है जिसे कालांतर में राज्यवर्धन ने परास्त किया। वर्धन ताम्रपट्टों के अनुसार राज्यवर्धन ने देवगुप्त को हाराया था (राजानोयुधिदुष्टवाजिन इव श्रीदेवगुप्तादय:) अतएव मालव नरेश देवगुप्त ही ठहरता है।

इससे भिन्न देववर्णाक अभिलेख में वर्णित देवगुप्त आदित्यसेन का पुत्र कहा गया है। उसे ६८० ई. में चालुक्य नरेश विनयादित्य ने परास्त किया था। उसे 'सकलोत्तरापथनाथ' भी कहा गया है, पर इस देवगुप्त की समता प्रसिद्ध मालव नरेश देवगुप्त से नहीं की जा सकती। दोनों दो भिन्न व्यक्ति थे।

## सन्दर्भ
श्रेणी:प्राचीन भारत का इतिहास
श्रेणी:भारतीय राजा
श्रेणी:गुप्त राजवंश
क़ादिसियाह प्रान्त

**क़ादिसियाह​ प्रान्त** (अरबी: ), जिसका औपचारिक नाम अरबी भाषा में **मुहाफ़ज़ात​ अल-क़ादिसियाह​** () है, इराक़ का एक प्रान्त है।

## नाम का उच्चारण
ध्यान दें कि 'क़ादिसियाह​' में बिंदु-वाले 'क़' का उच्चारण बिना-बिंदु वाले 'क' से मिलता-जुलता लेकिन थोड़ा सा भिन्न है। 'क़' का उच्चारण 'क़ीमत' और 'क़रीब' जैसे शब्दों में मिलता है।

## इतिहास
अरब प्रायद्वीप में इस्लाम उभरने के बाद अरब मुस्लिम अरब फ़ौजों ने ईरान के सासानी साम्राज्य पर आक्रमण किया। अल-क़ादिसियाह​ का ऐतिहासिक शहर उस साम्राज्य के अधीन था लेकिन इसपर ६३६ ईसवी में रशीदुन खिलाफत (Rashidun Caliphate) की अरब फ़ौजों ने हमला बोला। सासानियों ने उस से भी बड़ी सेना उन्हें खदेड़ने के लिए भेजी, लेकिन जीत अरबों की हुई। यह ईरान पर अरब जीत और उसके इस्लामीकरण की एक महत्वपूर्ण कड़ी मानी जाती है।

## प्रान्त की स्थापना
१९७६ से पहले यह दिवानियाह​ प्रान्त का हिस्सा हुआ करता था। उस प्रान्त को बांटकर नजफ़ प्रान्त, क़ादिसियाह​ प्रान्त और मुसन्ना प्रान्त बनाए गए।

## लोग
इस प्रान्त के लगभग सभी लोग शिया इस्लाम के अनुयायी अरब जाति के लोग हैं।

## ज़िले
प्रान्त के ज़िले इस प्रकार हैं:
* अफ़क़​ (Afaq, अरबी: )
* अल-शामिया (Al-Shamiya, अरबी: )
* दिवानियाह​ (Diwaniya, अरबी: )
* हमज़ाह​ (Hamza, अरबी: )

## इन्हें भी देखें
* इराक़ के प्रान्त

## सन्दर्भ


श्रेणी:क़ादिसियाह​ प्रान्त
श्रेणी:इराक़ के प्रान्त
करकूक प्रान्त

thumb|230px|करकूक प्रान्त के ज़िलों का नक़्शा (पुराना)
**करकूक​ प्रान्त** (अरबी: , कुर्दी: , आशूरी: ܟܪܟ ܣܠܘܟ), जिसे **किरकुक प्रान्त** या **केरकूक प्रान्त** भी उच्चारित किया जाता है, इराक़ का एक प्रान्त है।

## पुराना नाम
१९७६ से २००६ तक करकूक प्रान्त का नाम 'अत-तमीम प्रान्त' था, जिसे औपचारिक अरबी भाषा में मुहाफ़ज़ात​ अल-तमीम (, Muḥāfażah At-Tamim) कहा जाता था। इसका अरबी में अर्थ 'राष्ट्रीयकरण प्रान्त' था और यह नाम इसलिए रखा गया क्योंकि यहाँ पर उस समय इराक़ी सरकार तेल और गैस के उत्पादन का राष्ट्रीयकरण कर रही थी। १९७६ से पहले इस प्रान्त का नाम 'करकूक प्रान्त' ही था।

## लोग
इस प्रान्त की आबादी में कुर्दी लोगों का समुदाय सबसे बड़ा है। करकूक शहर और करकूक प्रान्त में भिन्न समुदायों की आबादी १९५७ में इस प्रकार थी:

१९६० के बाद से इराक़ की सरकार ने इस इलाक़े में भारी अरबीकरण की नीति अपनाए और यहाँ पर बाहर से बहुत से अरब ला कर बसाए गए। उसने कुछ ग़ैर-अरब समुदायों (जैसे की आशूरी/असीरियाई लोगों) पर भी ज़ोर डाला की वह स्वयं को जनगणनाओं में 'अरब' समुदाय में दर्ज कराएँ। इस से इस क्षेत्र में अरब बहुसंख्यक हो गए, हालांकि कि उनका वास्तविक प्रतिशत ठीक से नहीं बताया जा सकता था। सरकारी आंकड़ों के अनुसार कुर्द लोग १९५७ में ४८%, १९७७ में ३८% और १९९७ में सिर्फ़ २१% थे, जबकि अरब लोग १९५७ में २८%, १९७७ में ४५% और १९९७ में ७२% थे।

## ज़िले
प्रान्त के ज़िले इस प्रकार हैं:
* दाक़ूक़​ (Daquq, अरबी: )
* अल-हवीगा​ (Al-Hawiga, अरबी: )
* करकूक​ (Kirkuk, अरबी: )
* दिब्स (Dibs, अरबी: )
* मख़मूर​ (Makhmour, कुर्दी: )

अक्सर इस प्रान्त में केवल ४ ज़िले गिने जाते हैं, क्योंकि मख़मूर​ ज़िले में भारी कुर्दी आबादी होने के कारण उसे इराक़ी कुर्दिस्तान स्वशासित प्रदेश ने अपने अरबील प्रान्त में शामिल कर लिया है।

## इन्हें भी देखें
* इराक़ के प्रान्त

## सन्दर्भ


श्रेणी:करकूक प्रान्त
श्रेणी:इराक़ के प्रान्त
दोमिनिकी संघ

**दोमिनिकी संघ** रोमन कैथलिक सम्प्रदाय का एक उपसम्प्रदाय है। इसकी स्थापना सन्त दोमिनिक ने की थी।

## परिचय
स्पेननिवासी उपदेशक संत **दोमिनिकी** (११७०-१२२१ ई.) एलबीजेंसस नामक संप्रदाय का विरोध करने के लिए बहुत समय तक दक्षिण फ्रांस का दौरा करते रहे और वहीं उन्होंने तुलूस नामक नगर में सन् १२१५ ई. में एक धर्मसंघ की स्थापना की जो बाद में दोमिनिकी संघ के नाम से विख्यात हुआ।

उपदेश देना तथा जनता में धर्मशिक्षा का प्रचार करना दोमिनिकी धर्मसंधियों का प्रारंभ ही से प्रधान कार्य रहा, उस क्रियाशीलता को सफल बनाने के लिए संघ से व्यतिगत ध्यान, प्रार्थना तथा स्वाध्याय को महत्व दिया जाता था। यह संघ शीघ्र ही समस्त यूरोप में फैल गया। १३वीं श.ई. में ही पेरिस, आक्सफोर्ड, पादुआ, कोलोन आदि मुख्य शिक्षाकेंद्रों में उसके मठों की स्थापना हुई और वहाँ के विश्वविद्यालयों के बहुत से प्राध्यापक तथा छात्र इस संघ के सदस्य बने।

परवर्ती शताब्दियों में दोमिनिकी फ़ारस, भारत, चीन, उत्तरी अफ्रीका आदि मिशन क्षेत्रों में भी धर्मप्रचार करने गए। चर्च के इतिहास में तथा विशेष रूप से ईसाई धर्मविज्ञान तथा दर्शन के इतिहास में इस संघ का अत्यंत महत्वपूर्ण स्थान है। संत तोमस एक्वाइनस (१२२४-१२७४ ई.) सबसे प्रसिद्ध दोमिनिकी हैं। उन्होंने अरस्तू के दर्शन को आधार बनाकर समस्त ईसाई धर्मसिद्धांतों का विशद प्रतिपादन किया है। उनकी रचनाओं का परिशीलन आजकल प्रत्येक रोमन काथलिक पुरोहित के लिए अनिवार्य है।

इस संघ के सदस्य दर्शन, बाइबिल आदि के विषय में अनेक वैज्ञानिक पत्रिकाओं के संपादन द्वारा पश्चिमी देशों के बुद्धिजीवियों के लिए धार्मिक समस्याओं का समाधान करते हैं।

## बाहरी कड़ियाँ
* Dominican School of Philosophy and Theology
* Order of Preachers Homepage - Available in English, French and Spanish
* The Dominican Monastery of St. Jude in Marbury, Alabama
* Our Lady of the Holy Rosary Monastery in Buffalo NY (A Dominican contemplative monastery with Latin chant)
* Order of Preachers or Dominicans - Catholic Encyclopedia article
* Lectures in Dominican History
* The Mysticism of Catherine of Siena
* The Dominican Way

श्रेणी:ईसाई सम्प्रदाय
उण्यायि वारियर

right|thumb|300px|उण्यायि वारियर
**उण्णायि वारियर** (१७वीं शताब्दी का उत्तरार्ध) मलयालम कवि, नाटककार, लेखक एवं विद्वान थे। उन्होने कथकली को अमूल्य योगदान दिया। उनकी 'नलचरितम्' नामक अट्टकथा अत्यन्त प्रसिद्ध है।

## परिचय
१८वीं शताब्दी में मध्य केरल के इरिंलाक्कुडा नामक स्थान में पैदा हुए थे। कार्तिक तिरुनाल रामवर्मा महाराजा (१७५८-१७९८) के संरक्षण में तिरुवनंतपुरम् में उन्होंने अनेक वर्ष व्यतीत किए। उण्णायि वारियर कथकलि साहित्य में सबसे महान नाम है यद्यपि उन्होंने केवल एक आट्टक्कथा (कथकलि नाटक) जिसे नलचरितम् कहते हैं, लिखा है। 

नलचरितम् चार भागों में विभाजित है - चार दिन का अभिनय। इस ग्रंथ का मलयालम साहित्य में अद्वितीय स्थान है। नाटकीय भावुकता और काव्यात्मक आकर्षण में इसका कोई प्रतिद्वंद्वी नहीं है। कथानक के निर्माण एवं चरित्रचित्रण दोनों में वारियर ने अपूर्व कलामर्मज्ञता प्रदर्शित की है। साधारण पात्रों का चित्रण भी, सूक्ष्म विवरणों के प्रति अद्भुत सतर्कता दिखलाते हुए, किया गया है। कवि ने भाषा का प्रयोग अत्यंत रूढ़िमुक्त ढंग से किया है। व्यंजनाओं की प्रचुरता और नलचरितम् की संगीतज्ञता ने इसे कथकलि और काव्यप्रेमियों का स्नेहभाजन बना दिया है।

## बाहरी कड़ियाँ
* https://web.archive.org/web/20100801012522/http://www.keralahistory.ac.in/literaryadition.htm

श्रेणी:मलयालम साहित्यकार
श्रेणी: भारतीय लेखक
श्रेणी:भारतीय साहित्यकार
कोङ्ङल्लूर् कुञ्ञिक्कुट्टन् तम्पुरान्

**कोंङल्लूर् कुंञिक्कुट्टन् तम्पुरान्** (1868 - 1913 (?)) मलयालम कवि एवं संस्कृत के विद्वान थे। उनके बचपन का नाम 'राम वर्मा' था। वे महाभारत का मलयालम में अक्षरशः अनुवाद करने के लिए प्रसिद्ध हैं। उन्होने अकेले ही कुल ८७४ दिनों में यह कार्य पूरा किया। इस कारण वे प्रायः 'केरल के व्यास' कहे जाते हैं।

श्रेणी:मलयालम साहित्यकार
श्रेणी:महाभारत
श्रेणी: भारतीय लेखक
श्रेणी:भारतीय साहित्यकार
अल्पाइन सम्मेलन

thumb|लोगो|230x230पिक्सेल
230x230px|thumb|अल्पाइन चाप**अल्पाइन कन्वेंशन** आल्प्स के सतत विकास के लिए एक यूरोप के राष्ट्रों के बीच एक प्रादेशिक संधि है। यह आल्प्स के प्राकृतिक पर्यावरण और सांस्कृतिक अखंडता की रक्षा करते हुए क्षेत्र के विकास को बढ़ावा देने चाहता है। फ्रेमवर्क कन्वेंशन के साथ यूरोपीय संघ और आठ राज्यों (ऑस्ट्रिया, जर्मनी, फ्रांस, इटली, लिकटेंस्टीन, मोनाको, स्लोवेनिया और स्विट्जरलैंड) इसमें है। यह 1991 में हस्ताक्षर करने के लिए आरंभ किया गया था और 1995 में लागू हो गया।

श्रेणी:जलवायु परिवर्तन नीति
दाढ़ी

**दाढ़ी** वयस्क नर मनुष्य के मुँह में गाल, ठोड़ी और गले में बालों की उपज को कहते हैं। वैसे तो दाढ़ी केवल वयस्क नर मनुष्य के ही होती है लेकिन कभी-कभी हार्मोन की गड़बड़ी के कारण यह बच्चों और महिलाओं के मुँह में भी उग आती है। दाढ़ी शब्द की उतपत्ति **दाढ़** शब्द से हुयी है जिसका अर्थ है पिछला जबड़ा। क्योंकि बाल दाढ़ के बाहर यानि गाल पर उगते हैं इसलिए इसे दाढ़ी कहा जाता है।

## विभिन्न प्रकार की दाढ़ियाँ
विभिन्न प्रकार की दाढ़ियों में से कुछ नीचे दर्शाई गयी हैं:-

File:Eucken-im-Alter.png
File:BertholdWelte.jpg
File:Sabaa Nissan Militiaman.jpg
File:Townsend Harris.jpg
File:Sergey Mikhaylovich Prokudin-Gorsky - A.P. Kalganov with son and granddaughter, ca. 1910.jpg
File:Baba in Nepal.jpg

## बाहरी कड़ियाँ
* दाढ़ी रखने के ये 5 फायदे नहीं जानते होंगे आप (अमर उजाला)
* दाढ़ी रखने का यह फायदा चौंका देगा आपको (अमर उजाला)

श्रेणी:केश
श्रेणी:मानव केश